ລັດເນບຣາສກາ ພະຍາຍາມຂຸດຮ່ອງນໍ້າ ເຂົ້າໄປໃນລັດໂຄໂລຣາໂດ ເນື່ອງຈາກລະດັບນໍ້າ ທີ່ຫຼຸດລົງ
ຍ້ອນສະພາບຄວາມແຫ້ງແລ້ງ ແລະການຂະຫຍາຍໂຕຂອງປະຊາກອນ ກໍາລັງເປັນສິ່ງກົດດັນຕໍ່ການສະໜອງນໍ້າຢູ່ທາງພາກຕາເວັນຕົກຂອງສະຫະລັດ
ເນື່ອງຈາກລະດັບນໍ້າທີ່ຫຼຸດລົງ ຈຶ່ງເຮັດໃຫ້ປະຊາຊົນ ທີ່ອາໄສຢູ່ໃນລັດເນບຣາສກາ ທາງພາກກາງຂອງສະຫະລັດ ພາກັນວາງແຜນທີ່ຈະຂຸດຮ່ອງນໍ້າ ເພື່ອນໍາເອົານໍ້າຈາກແມ່ນໍ້າໃນລັດໂຄໂລຣາໂດ ທີ່ຢູ່ທາງທິດຕາເວັນຕົກເຂົ້າໄປ ສູ່ລັດຂອງຕົນ, ສກັອດ ສເຕີນສ໌ (Scott Stearns), ນັກຂ່າວ VOA ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ຈະນໍາເອົາລາຍລະອຽດມາສະເໜີທ່ານໃນອັນດັບຕໍ່ໄປ ທ່ານນາງເຈນນິເຟີ ກິມເບລ ນັກວິຊາການ ກ່ຽວກັບນະໂຍບາຍນໍ້າ ກ່າວວ່າ ແມ່ນໍ້າ ເຊົາທ໌ ແພລດທ໌ (South Platte) ໄຫຼຜ່ານລັດໂຄໂລຣາໂດທີ່ຕັ້ງຢູ່ທາງທິດຕາເວັນຕົກຂອງສະຫະລັດແລະໄຫຼເຂົ້າສູ່ລັດເນບຣາສກາ ທີ່ຕັ້ງຢູ່ໃນພາກກາງຂອງປະເທດ, ເຮັດໃຫ້ມີການລະບາຍນໍ້າສ່ວນຫຼາຍ ອອກຈາກດ້ານ ໜ້າຂອງພູຣັອກກີ້ (Rocky) ທາງທິດເໜືອເຂົ້າສູ່ລັດວາຍໂອມິງ ແລະຜູ້ຄົນ ຈຳນວນຫຼວງຫຼາຍ ແມ່ນອາໄສແມ່ນໍ້າສາຍຫຼັກດັ່ງກ່າວ ທ່ານນາງເຈນນິເຟີ ກິມເບລ, ຈາກສູນກາງນໍ້າຂອງລັດໂຄໂລຣາໂດ ກ່າວວ່າ: ນີ້ແມ່ນນໍ້າທີ່ມີຄວາມຕ້ອງການ ເພື່ອການເຕີບໃຫຍ່ຂະຫຍາຍໂຕຂອງເທດສະ ບານເມືອງຕ່າງໆຢູ່ໃນລັດໂຄໂລຣາໂດ ເຊິ່ງໄດ້ເຮັດໃຫ້ເຈົ້າຂອງຟາມລ້ຽງສັດຢູ່ໃນລັດເນບຣາສກາ ສຕີບວ໌ ແຮນຊັນ (Steve Hanson) ມີຄວາມກັງວົນໃຈ, ໂດຍລາວກ່າວວ່າ: ດັ່ງນັ້ນ, ລັດເນບຣາສກາ ຈໍາເປັນຕ້ອງດໍາເນີນການຕາມກົດໝາຍ ດ້ວຍການນໍາໃຊ້ຂໍ້ຕົກລົງລະຫວ່າງລັດທີ່ມີອາຍຸ 99 ປີ ສໍາລັບຂຸດຮ່ອງນໍ້າເຂົ້າໄປໃນລັດໂຄໂລຣາໂດ ເພື່ອໃຫ້ໄດ້ນໍ້າຈາກແມ່ນໍ້າ ເຊົາທ໌ ເພລດທ໌ ຫຼາຍຂຶ້ນ ຊາວກະສິກໍາຢູ່ໃນລັດໂຄໂລຣາໂດ ດອນ ສນາຍເດີ (Don Schneider) ກ່າວວ່າ ແມ່ນໍ້າດັ່ງກ່າວນັ້ນ ເປັນສ່ວນຕື່ມນໍ້າຢູ່ເທິງໜ້າດິນທີ່ລາວໃຊ້ສໍາລັບປູກສາລີ, ເຊິ່ງລາວໄດ້ກ່າວວ່າ: ການເຕີບໃຫຍ່ຂະຫຍາຍໂຕຂອງປະຊາກອນ ໄດ້ເຮັດໃຫ້ມີຄວາມຕ້ອງການນໍ້າເພີ້ມຂຶ້ນຢູ່ໃນລັດຕ່າງໆທີ່ຕັ້ງຢູ່ທາງທິດຕາເວັນຕົກຂອງສະຫະລັດ, ເຊິ່ງທ່ານນາງ ກິມເບລ ກ່າວວ່າ ລະບົບນໍ້າຢູ່ໃນຊັ້ນດິນໄດ້ຫຼຸດລົງມາເນື່ອງຈາກໄພແຫ້ງແລ້ງມາເປັນເວລາຫຼາຍປີ ທ່ານາງ ກິມເບລ ກ່າວວ່າ: ທ່ານ ແຮນຊັນ ກ່າວວ່າ ໂຄງການກ່ຽວກັບຮ່ອງນໍ້າດັ່ງກ່າວຈະເປັນສິ່ງຕັດສິນວ່າ ລັດເນບຣາສກາຂອງທ່ານຈະຍັງຄົງຢູ່ອີກດົນປານໃດ, ເຊິ່ງທ່ານໄດ້ກ່າວວ່າ: ທ່ານສກັອດ ສເຕີນ, ນັກຂ່າວຂອງ VOA ກ່າວວ່າ: ນີ້ບໍ່ແມ່ນຄວາມຄິດອັນໃໝ່ ລັດເນບຣາສກາມີຄວາມພະຍາຍາມກ່ຽວກັບເລື້ອງນີ້ໃນຄັ້ງທໍາອິດມາແລ້ວຕັ້ງແຕ່ໄລຍະເວລາຫຼາຍກວ່າ 100 ປີທີ່ຜ່ານມາ ໃນລາຍງານຂອງ Omaha Daily Bee ເມື່ອປີ 1894 ເປີດເຜີຍວ່າ ຊາວກະສິກອນຫຼາຍກວ່າ 500 ຄົນ, ເຊິ່ງບາງທີມກໍມາກັບງົວຂອງພວກເຂົາເຈົ້າ ພາກັນຂ້າມຊາຍແດນມາໃນຊ່ວງເດືອນກັນຍາ ແລ້ວກໍໄດ້ເລີ້ມຕົ້ນຂຸດຮ່ອງນໍ້າ ໂດຍໄດ້ຮັບທຶນຄໍ້າປະກັນຈາກເມືອງ ທຶນດັ່ງກ່າວໃຊ້ໄດ້ບໍ່ຮອດປີ ໂຄງການດັ່ງກ່າວກໍໄດ້ຖືກຍົກເລີກ, ໂດຍຂຸດພື້ນທີ່ບໍລິເວນດັ່ງກ່າວໄດ້ພຽງແຕ່ນຶ່ງສ່ວນສາມຂອງແຜນການ ຂຸດຮ່ອງນ້ຳ 100 ກິໂລແມັດເທົ່ານັ້ນ ໃນພາກການປະຊຸມສະພາປະຈໍາປີ 2022, ສະມາຊິກສະພາຂອງລັດເນບຣາສກາໄດ້ລົງຄະແນນສຽງກ່ຽວກັບການຊື້ບໍລິເວນທີ່ດິນດັ່ງກ່າວມາຢູ່ໃນຄວາມຄອບຄອງ ໃນຈໍານວນ 53 ລ້ານໂດລາ ອອກແບບຮ່ອງນໍ້າແຫ່ງນັ້ນຄືນໃໝ່, ເຊິ່ງໂດຍສັນຍາຂໍ້ຕົກລົງກັນລະຫວ່າງລັດແລ້ວ ແມ່ນໝາຍຄວາມວ່າ ຈະຍັງຄົງດໍາເນີນການຕາມເສັ້ນທາງເດີມ It is the water demands of growing municipalities in Colorado that concern Nebraska rancher Steve Hanson